
Cukorkagyár társasjáték 2 résztvevő számára. Tartalom: 2 gyárkártya készlet, 80 rendeléskártya, játékszabály.
TARTALOM
· 2 gyárkártya készlet
· 80 rendeléskártya

· Használati útmutató
JÁTÉKSZABÁLY
Mindkét játékos magához vesz egy gyárkártya készletet. A játék során minden körben megpróbáltok megoldani egy-egy rendeléskártyán lévő feladványt úgy, hogy a megfelelő gyárkártyák lehelyezésével megépítitek a cukorkát gyártó gépsorotokat.

Minden gyárkártya készlet több típusú lapból áll (3), ezeket érdemes csoportosítva magatok elé tenni, mert így könnyebb kiválasztani közülük a megfelelő lapokat:

· A Start és a Kész kártyákat a gyártósor elejére és végére kell helyezni. (2.A)

· 5 Formázó kártya, ezek megváltoztatják a cukorka alakját. (2.B)

· 4 Mintázó kártya, ezek mintákat nyomnak a cukorkára.  (2.C).

· 12 Színező kártya, ezek megváltoztatják a cukorka színét (2.D).

Minden rendeléskártya egy alapanyagot (start) és egy megrendelt cukorkát (kész) mutat! A falon látható rendelés színe jelzi a feladvány nehézségét (fehér=könnyű, kék=közepes, piros=nehéz). A játék elején eldönthetitek, hogy az összes kártyával játsztok-e, vagy csak bizonyos nehézségi szintűekkel.

A feladvány megoldásához helyesen kell csatlakoztatnod az összes gyárkártyát, ügyelve arra, hogy a padló mindig a kártyák alján legyen (3.1). Az egyes gyárkártyákon végrehajtott lépésekkel az alapanyagnak át kell alakulnia a megrendelt cukorkává (3.2). Minden rendelésre több lehetséges megoldás létezik, így a gyárkártyák többféle sorrendben is követhetik egymást.

Ne feledd, hogy bizonyos alak- vagy színváltoztatások több lépést is igényelhetnek. Például, ha körből téglalapot szeretnél csinálni, akkor a következő lépéseket kell megtenned: körből háromszög, majd háromszögből téglalap. Hasonlóképpen, ha például kékről narancssárgára szeretnél váltani, akkor a következő lépéseket kell követned: kékből rózsaszín, rózsaszínből zöld, zöldből narancssárga.

Az a játékos nyeri el az aktuális rendeléskártyát, aki először sikeresen összeállítja a helyes gyárkártya-sorrendet. Amikor bejelented, hogy megvan a megoldás, a másik játékosnak ellenőriznie kell, hogy helyesen és szabályosan állítottad-e össze a gépsorodat. Ha mindketten egyszerre oldjátok meg a rejtvényt, az nyer, aki kevesebb gyárkártyát használt. Ha mindketten ugyanannyi kártyát használtatok, tegyétek félre a rendeléskártyát, és azt a következő kártyát megnyerő játékos kapja meg. Amikor az összes kártyát felhasználtátok, az a játékos nyer, aki a legtöbb kártyát gyűjtötte össze! A játék egyedül is játszható.
Jó szórakozást!

